Gymnázium a základná škola Sándora Máraiho s vyučovacím jazykom maďarským

Márai Sándor Magyar Tanítási Nyelvú Gimnázium és Alapiskola

Kuzmányho 6, Košice 0401 74

**SMERNICA O STRAVOVANÍ V ŠKOLSKEJ JEDÁLNI PRI GYMNÁZIU A ZÁKLADNEJ ŠKOLE SÁNDORA MÁRAIHO S VYUČOVACÍM JAZYKOM MAĎARSKÝM V KOŠICIACH**

**Čl.I.**

**Základné ustanovenia**

1. Účelom tejto smernice je stanoviť podrobnosti týkajúcej sa stravovania stravníkov v Školskej jedálni pri Gym. a ZŠ S.Máraiho s VJM v Košiciach.
2. Smernica určuje termín, spôsob objednávania,výdaja stravy a ostatné podmienky úhrady nákladov spojených so stravovaním v školskej jedálni.

**Čl.II.**

**Spôsob a forma stravovania**

1. Školská jedáleň pri Gym. a ZŠ S.Máraiho s VJM v Košiciach (ďalej len ŠJ) zabezpečuje stravovanie študentov gymnázia (ďalej len GYM),žiakov základnej školy (ďalej len ZŠ),zamestnancov školy a ostatných zmluvných stravníkov podľa zásad správnej výživy,s ktorými bola uzavretá zmluva o poskytovaní stravy (ďalej len cudzí stavníci).
2. Stravník, ktorý sa chce začať stravovať v ŠJ,musí vyplniť Zápisný lístok na stravovanie,ktorý musí byť podpísaný rodičmi stravníka (u žiaka).Zápisný lístok si môže vyzdvihnúť u vedúcej ŠJ.
3. Výdaj obedov pre stravníkov v ŠJ je určený od 11.30 do 14.30 hod.

**Čl.III.**

**Výška stravného**

1. Výška stravného pre žiakov ZŠ I.stupňa (1.-4.ročník ) je 1,16 eur.
2. Výška stravného pre žiakov ZŠ II.stupňa (5.-9.ročník ) je 1,24 eur.
3. Výška stravného pre GYM je 1,34 eur.
4. Výška stravného pre zamestnancov školy a pre cudzích stravníkov je 2,42 eur.
5. Informácie o aktuálnej cene stravného budú zverejnené na web. stránke školy, v Smernici ŠJ a na nástenke pri vchode a v jedálni ŠJ.

**Čl.IV.**

**Spôsob úhrady stravného**

1. Platba stravného sa uskutočňuje úhradou v danom mesiaci, v stanovenom termíne (po obdržaní poštovej poukážky).
2. Platba stravného môže byť uskutočniteľná bankovým prevodom (na číslo účtu SK87 8180 0000 0070 0021 2259),prostredníctvom internetu (internetbanking) a formou poštovej poukážky. Poštovú poukážku dostane každý stravník od vedúcej ŠJ. V poznámke pre príjemcu je nutné zadať priezvisko a triedu žiaka.
3. Stravné treba uhradiť do 5.dňa v mesiaci. Úhrady realizované na konci mesiaca treba zdokladovať vedúcej ŠJ do I.dňa nasledujúceho mesiaca.
4. Pri nezdokladovaní úhrady stravy do I.dňa nasledujúceho mesiaca bude stravník zo stravy odhlásený, pokým stravné uhradené nebude.
5. Stravník (okrem žiakov I.stupňa ZŠ) je povinný na základe vyplateného šeku vyzdvihnúť si lístky na obedy na nasledujúci mesiac. V prípade straty stravných lístkov musí stravník (žiak) priniesť čestné prehlásenie o strate stravných lístkov podpísané rodičom.
6. Pri nepredložení stravného lístku stravník dostane obed po 14.30 hod.
7. Pri trvalých príkazoch ŠJ vracia preplatky na účet v júli.
8. Pri poštových poukážkach odrátame preplatok zo stravného v druhom nasledujúcom mesiaci.

**Čl.V.**

**Odhlasovanie a prihlasovanie stravy**

1. Na stravu je povinný prihlásiť a odhlásiť každý stravník 24 hod. vopred osobne u vedúcej ŠJ ,telefonicky na tel. čísle 6228326 alebo na odhláške v jedálni.
2. V prípade plánovanej návštevy lekára a hromadných školských akciách je stravník povinný odhlásiť sa 24 hod. vopred. Vedúca ŠJ celú triedu odhlási len zo zoznamom stravníkov a príslušným počtom stravných lístkov na druhý deň –vždy aspoň dva dni vopred.
3. V prípade náhleho ochorenia sa môžu stravníci odhlásiť mimoriadne do 7.30 hod. Odhlášky zrealizované po tomto termíne nebudú akceptovateľné.
4. V prípade choroby má stravník nárok na prvý deň výdaja obeda do obedára, v čase od 11.30 do 14.30 hod. Potom je potrebné stravníka odhlásiť. Stravník si sám preloží jedlo z taniera do vlastného obedára. Pracovníčky ŠJ majú zákaz manipulovať s cudzím riadom.
5. Ak sa stravník odhlási z obeda, odpočíta sa mu príslušná suma v nasledujúcom mesiaci.
6. Za nevyzdvihnutú a načas neodhlásenú stravu sa neposkytuje žiadna náhrada.

**Čl.VI.**

**Pokyny školskej jedálne**

Keďže v tunajšej ŠJ sa stravuje cca 400 ľudí je nutné aby každý stravník bol disciplinovaný a a riadil sa dôsledne týmito pokynmi a pokynmi pedagogického dozoru.

1. Obed sa vydáva od 11.30 do 14.30 hod.
2. Do ŠJ má povolený vstup len stravník prihlásený v príslušný deň na obed.
3. Slušne sa postaví do radu,nepredbieha sa.
4. Obed dostane len po predložení platného stravného lístku.
5. Počas pobytu v ŠJ sa správa potichu,nerozpráva nahlas,neničí príbor a svojvoľne nepremiestňuje zariadenie ŠJ.
6. Po skonzumovaní obedu uvoľní stôl a odnesie použité taniere a príbor na stanovené miesto.
7. Vynášanie príborov,tanierov a pohárov zo ŠJ je zakázané.

**Čl.VII.**

**Všeobecné ustanovenia**

1. Táto smernica má platnosť od 05.09.2016
2. So Smernicou o stravovaní v ŠJ pri Gym.a ZŠ S.Máraiho v Košiciach sú povinní oboznámiť sa všetci stravníci.Smernica bude umiestnená na nástenke pri vchode a v jedáln a taktiež na web.stránke školy.

V Košiciach, 31.08.2016

Vypracovala: Kristína Bauerneblová , vedúca v ŠJ

Odsúhlasila: Mgr.Eva Csurkó, riaditeľka školy